
TERVEZÉSI SZERZŐDÉS

amely létrejött egyrészről:
[bookmark: _GoBack]Név, megnevezés: Budapest Főváros XIV. Kerület Zugló Önkormányzata
Cím, székhely: 1145 Budapest, Pétervárad u. 2.
Elérhetőség: […] *szerződéskötéskor kitöltendő
Adószám: […] *szerződéskötéskor kitöltendő
Pénzforgalmi számlaszám: […] *szerződéskötéskor kitöltendő
Képviseletében eljáró személy neve, megnevezése: Horváth Csaba polgármester
mint Megrendelő - a továbbiakban: „Megrendelő”

másrészről pedig:
Név, megnevezés: […] *szerződéskötéskor kitöltendő
Cím, székhely: […] *szerződéskötéskor kitöltendő
Elérhetőség: […] *szerződéskötéskor kitöltendő
Adószám: […] *szerződéskötéskor kitöltendő
Képviseletében eljáró személy neve, megnevezés: […] *szerződéskötéskor kitöltendő
Nyilvántartó cégbíróság neve: […] *szerződéskötéskor kitöltendő
Cégjegyzékszám: […] *szerződéskötéskor kitöltendő
Pénzforgalmi számlaszám: […] *szerződéskötéskor kitöltendő
mint Tervező vagy Vállalkozó - a továbbiakban: „Vállalkozó”
(Megrendelő és Vállalkozó együttes említésük esetén: „Szerződő Felek” vagy „Felek”) között az alulírott helyen és napon a Polgári Törvénykönyvről szóló 2013. évi V. törvény (a továbbiakban: Ptk.), valamint a közbeszerzésekről szóló 2015. évi CXLIII. törvény (a továbbiakban: „Kbt.”) rendelkezései alapján.
I. ELŐZMÉNYEK
1. Megrendelő, mint Ajánlatkérő a közbeszerzésekről szóló 2015. évi CXLIII. törvény (továbbiakban: „Kbt.”) 81. § alapján „Budapest-Zugló Kerületközpont tervezése” tárgyában hirdetménnyel induló nyílt Közbeszerzési Eljárást folytatott le (továbbiakban: „Közbeszerzési Eljárás”).
2. Vállalkozó, mint ajánlattevő a Közbeszerzési Eljáráson részt vett, és figyelemmel arra, hogy Megrendelő Vállalkozó ajánlatát fogadta el nyertes ajánlatként, a Felek jelen közbeszerzési szerződést kötik egymással.
II. A SZERZŐDÉST ALKOTÓ DOKUMENTUMOK
1. Felek jelen szerződést a Kbt. 131. § (1) bekezdésének megfelelően a Közbeszerzési Eljárásban közölt végleges feltételek, a Közbeszerzési Eljárásban kiadott szerződéstervezet és a nyertes ajánlattevő ajánlata alapján kötik meg.
2. Jelen szerződés vonatkozásában a Kbt. 131. § (1) bekezdése szerinti végleges feltételnek minősülnek a közbeszerzési dokumentumok – ide értve az esetleges módosításokat, kiegészítő tájékoztatás kéréseket és az azokra adott ajánlatkérői válaszokat és az ajánlat tartalma.
3. A fenti dokumentumok közötti, ugyanazon kérdésre vonatkozó bármely eltérés, ellentmondás, értelmezési nehézség esetén a legteljesebb műszaki-szakmai tartalmat rögzítő rendelkezés az irányadó.
4. A szerződés Kbt. által meghatározott tartalma:
1. A Kbt. 131. § (2) bekezdése alapján jelen szerződés részét (tartalmát) képezik - az eljárás során alkalmazott értékelési szempontra tekintettel - a nyertes ajánlat azon elemei, amelyek értékelésre kerültek. 
2. A Kbt. 136. § (1) bekezdése alapján Megrendelő előírja, hogy Vállalkozó:
a) nem fizethet, illetve számolhat el a szerződés teljesítésével összefüggésben olyan költségeket, amelyek a 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a nyertes ajánlattevő adóköteles jövedelmének csökkentésére alkalmasak;
b) a szerződés teljesítésének teljes időtartama alatt tulajdonosi szerkezetét az ajánlatkérő számára megismerhetővé teszi és a 143. § (3) bekezdése szerinti ügyletekről az ajánlatkérőt haladéktalanul értesíti.
3. A Kbt. 136. § (2) bekezdése alapján a külföldi adóilletőségű nyertes ajánlattevő köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a nyertes ajánlattevőre vonatkozó adatokat az országok közötti jogsegély igénybevétele nélkül. 
4. A Kbt. 143. § (1) bekezdése alapján Megrendelő a szerződést felmondhatja, vagy - a Ptk.-ban foglaltak szerint - a szerződéstől elállhat, ha:
a) feltétlenül szükséges a szerződés olyan lényeges módosítása, amely esetében a 141. § alapján új Közbeszerzési Eljárást kell lefolytatni;
b) az ajánlattevő nem biztosítja a 138. §-ban foglaltak betartását, vagy az ajánlattevőként szerződő fél személyében érvényesen olyan jogutódlás következett be, amely nem felel meg a 139. §-ban foglaltaknak; vagy
c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.
5. A Kbt. 143. § (2) bekezdése alapján Megrendelő köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a szerződő fél tekintetében a Közbeszerzési Eljárás során kizáró ok állt fenn, és ezért ki kellett volna zárni a Közbeszerzési Eljárásból.
6. A Kbt. 143. § (3) bekezdése alapján Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha
a) a nyertes ajánlattevőben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés k) pont kb) alpontjában meghatározott feltétel;
b) a nyertes ajánlattevő közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel.
7. A szerződés teljesítése során a Kbt. 138. – 140. § és a 142. § értelemszerűen irányadó.
8. A szerződés módosításával kapcsolatban a Kbt. 141. § irányadó.
Felek rögzítik, hogy a szerződés megkötése, és teljesítése során a közbeszerzésekre vonatkozó szabályozás céljával összhangban, a közbeszerzési alapelvek tiszteletben tartásával [Kbt. 2. §] kell eljárni.
III. A SZERZŐDÉS TÁRGYA
1. Vállalkozó köteles a jelen szerződés 1. számú melléklete szerinti Műszaki leírásban és jelen Szerződésben meghatározott feladatok elvégzésére, Megrendelő köteles a létrejött eredmény átvételére és a Vállalkozó részére díj megfizetésére. 
2. Vállalkozó – külön díjigény nélkül – köteles a rendeltetésszerű használathoz szükséges valamennyi – jelen szerződésben vagy Közbeszerzési Eljárás során kifejezetten nem említett, de a szakmai szokások szerint a kifogástalan teljesítéshez kapcsolódó – tevékenység ellátására.
3. Felek megállapodnak, hogy a szerződés tárgyát oszthatatlannak tekintik jogi értelemben.
IV. A SZERZŐDÉS HATÁLYBA LÉPÉSE, A TELJESÍTÉS HELYE ÉS HATÁRIDEJE, A TELJESÍTÉS ÁTVÉTELÉNEK FELTÉTELEI
1. Jelen szerződés a mindkét fél általi aláírás napján lép hatályba.
2. A szerződés teljesítési helye: Megrendelő székhelye (1145 Budapest, Pétervárad u. 2.)
A tervezői művezetés helye: a kivitelezés helyszíne [Budapest XIV. kerület Csömöri út 1-11. sz. (31267/96 hrsz.) és Bosnyák utca 46. sz. (31267/95 hrsz.)]
3. A teljesítés határideje: 
Teljesítési szakaszok:
-	Vázlatterv készítése: a szerződés hatályba lépésétől számított 21 nap. Megrendelő az átadott vázlattervet megvizsgálja és 15 napon belül írásban jóváhagyja, vagy meghatározott korrekciók elvégzésére szólítja fel a Vállalkozót, melyről írásbeli értesítést küld. Amennyiben a Megrendelő véleménye alapján a vázlatterv korrekciója szükséges, úgy Vállalkozó az írásbeli értesítés megküldésétől számított 7 napon belül köteles a szükséges módosításokat elvégezni.
-	Településképi véleményezési eljáráshoz szükséges tervdokumentáció végleges anyagának szállítása és az eljárás megindítása: vázlatterv Megrendelő általi elfogadásától számított 70 nap.
-	Építési engedélyezési tervdokumentáció bírálati anyagának szállítása: vázlatterv Megrendelő általi elfogadásától számított 70 nap. Megrendelő az átadott építési engedélyezési tervdokumentáció bírálati anyagát megvizsgálja és 15 napon belül írásban jóváhagyja, vagy meghatározott korrekciók elvégzésére szólítja fel a Vállalkozót, melyről írásbeli értesítést küld. Amennyiben a Megrendelő véleménye alapján az átadott építési engedélyezési tervdokumentáció bírálati anyagának korrekciója szükséges, úgy Felek erről póthatáridő tűzésével, írásban egyeztetnek. Vállalkozó köteles a szükséges módosításokat elvégezni.
-	Építési engedélyezési tervdokumentáció építési engedélyre való benyújtása: építési engedélyezési tervdokumentáció bírálati anyagának Megrendelő általi elfogadásától számított 42 nap
-	Kivitelezési tervdokumentáció (pallérterv szint) bírálati anyagának szállítása: építési engedélyezési tervdokumentáció építési engedélyre való benyújtásától számított 20 nap. Megrendelő az átadott kivitelezési tervdokumentáció (pallérterv szint) bírálati anyagát megvizsgálja és 15 napon belül írásban jóváhagyja, vagy meghatározott korrekciók elvégzésére szólítja fel a Vállalkozót, melyről írásbeli értesítést küld. Amennyiben a Megrendelő véleménye alapján az átadott kivitelezési tervdokumentáció (pallérterv szint) bírálati anyagának korrekciója szükséges, úgy Felek erről póthatáridő tűzésével, írásban egyeztetnek. Vállalkozó köteles a szükséges módosításokat elvégezni.
-	Teljes kivitelezési tervdokumentáció bírálati anyagának szállítása: kivitelezési tervdokumentáció (pallérterv szint) bírálati anyagának Megrendelő általi elfogadásától számított 106 nap. Megrendelő az átadott teljes kivitelezési tervdokumentáció bírálati anyagát megvizsgálja és 15 napon belül írásban jóváhagyja, vagy meghatározott korrekciók elvégzésére szólítja fel a Vállalkozót, melyről írásbeli értesítést küld. Amennyiben a Megrendelő véleménye alapján az átadott teljes kivitelezési tervdokumentáció bírálati anyagának korrekciója szükséges, úgy Felek erről póthatáridő tűzésével, írásban egyeztetnek. Vállalkozó köteles a szükséges módosításokat elvégezni.
-	Teljes kivitelezési tervdokumentáció szállítása: teljes kivitelezési tervdokumentáció bírálati anyagának Megrendelő általi elfogadásától számított 14 nap.
Közreműködés a kivitelezésre irányuló közbeszerzési eljárás lebonyolításában:
Teljesítési határidő: az ajánlatkérői kérdések e-mailben történő megküldésétől számított 2 munkanap
Tervezői művezetési feladatok:
Teljesítési határidő: Megrendelő írásos elrendelésétől számított 3 munkanap
4. Vállalkozó előteljesítésre a Ptk. 6:36. §-a szerint jogosult.
5. A teljesítés átvétele:
0. Vállalkozó teljesítését Megrendelő köteles megvizsgálni és nyilatkozni a teljesítés átvételéről vagy annak megtagadásáról a Kbt. 135. § (1) bekezdése szerint. 
0. A teljesítés igazolása vagy megtagadása kapcsán nyilatkozattételre jogosult Megrendelő részéről: […] * szerződéskötéskor kitöltendő
0. Felek rögzítik, hogy az átvétel során a szerződésszerű teljesítéshez nélkülözhetetlen a Közbeszerzési Eljárás során értékelési részszempontként meghatározott vállalások, tulajdonságok teljesítése. Az értékelési részszempontok körében vállaltak teljesülésének hiánya tehát polgári jogi értelemben véve nem jelentéktelen hiba, így az ajánlatban vállaltak teljesülésének elmaradása okán Megrendelő a Ptk. 6:159. § (2) bekezdése szerinti valamennyi kellékszavatossági jogot gyakorolhatja.
0. Felek hangsúlyozzák, hogy Megrendelő nem minősül szakvállalatnak a szerződés tárgya vonatkozásában, ezért Megrendelőtől nem elvárható, hogy észlelje a hozzá nem értő által fel nem ismerhető hibákat, vagy, hogy az észlelt hibákat, hiányosságokat teljes szakszerűséggel és pontossággal megjelölje.
0. Vállalkozó kötelezettséget vállal arra, hogy a szerződés tárgya szerinti feladatait legkésőbb a szerződés hatályba lépésétől a szerződés IV.3 pontjában rögzített határidőig elvégzi, és a Megrendelő részére az engedélyes műszaki tervdokumentációt 5 nyomtatott, 3 digitális (CD), árazatlan és árazott költségvetéssel, a szükséges hatályos és érvényes közműnyilatkozatokkal és engedélyekkel 5 nyomtatott és 2 digitális (CD) példányban, a kiviteli terveket 5 nyomtatott és 2 digitális (CD) példányban hiánytalanul átadja.
V. A FELEK JOGAI ÉS KÖTELEZETTSÉGEI
1. Nem specifikált minőségi kritériumok, műszaki tartalom: Amennyiben a teljesítés során a Felek által nem rögzített minőségi, illetve műszaki tartalmat érintő kérdés merül fel, úgy Vállalkozó köteles Megrendelőt haladéktalanul írásban tájékoztatni, majd a kapott utasításnak megfelelően eljárni. Amennyiben Vállalkozó úgy ítéli meg, hogy a szerződésben vállalt kötelezettségeihez képest többlet Megrendelői igény merül fel, úgy köteles ezt a konkrét igény teljesítését megelőzően jelezni Megrendelő számára. A többletigények kapcsán a Felek a Kbt. alkalmazásával kötelesek eljárni, az adott műszaki kérdést a szerződés teljesítésétől elválasztva kötelesek kezelni. Amennyiben Vállalkozó álláspontja az, hogy az adott kérdés a teljesítést (határidőben vagy ellenértékben) érinti, úgy köteles ésszerű időben írásban megindokolni azt, hogy az adott kérdés miért nem tartozik az alább meghatározott szerződés keretében meghatározottak körébe; valamint az adott kérdés eldöntése előkérdése-e a további teljesítésének. Megrendelő ésszerű határidőben köteles saját álláspontját közölni Vállalkozóval.
2. A szerződés szerinti feladat(ok) ellátása: Vállalkozó saját költségére és kockázatára köteles saját tevékenysége végzésének feltételeit megszervezni. Vállalkozó köteles a szerződés tárgyát képező eredmény létrehozásához szükséges anyagokat saját költségére beszerezni.
3. Vállalkozót a Ptk. 6:246. § alapján törvényes zálogjog illeti meg, melyről azonban jelen okirat aláírásával feltétlenül és visszavonhatatlanul lemond.
4. [bookmark: _Hlk82615013]Teljesítés elősegítése: Megrendelő megteszi mindazon munkáltatói intézkedéseket, melyek ahhoz szükségesek, hogy képviselői a szerződés teljesítése során Vállalkozó rendelkezésére álljanak, vele együttműködjenek. Felek rögzítik, hogy Vállalkozó teljesítési határidő elmulasztását utólagosan nem mentheti ki pusztán arra hivatkozással, hogy Megrendelő képviselőinek nem volt megfelelő az együttműködési hajlandósága. Ha Megrendelő valamelyik képviselője nem működik együtt Vállalkozóval, akkor Vállalkozó köteles ezt haladéktalanul írásban jelezni Megrendelő alábbi kapcsolattartója részére: […] *szerződéskötéskor kitöltendő. Ha Vállalkozó e kötelezettségét elmulasztja, a határidő elmulasztását nem mentheti ki a fentiekre hivatkozással.
Amennyiben azonban - Megrendelő együttműködési kötelezettségére tekintettel - Vállalkozó a jelen pontban foglalt kötelezettségének eleget tett, Megrendelő viszont a szükséges intézkedéseket nem teszi meg, vagy késedelmesen teszi meg, és Vállalkozó emiatt nem tudja szerződésszerű feladatait határidőben elvégezni, úgy az ilyen késedelemből eredő kárért Vállalkozó nem felel.
5. Ellenőrzés: Megrendelő jogosult Vállalkozónak a jelen szerződésben vállalt feladatai ellátásával kapcsolatos tevékenységét önállóan vagy megbízólevéllel ellátott képviselője révén ellenőrizni olyan módon, hogy Vállalkozó teljesítését Megrendelő ez irányú tevékenysége ne akadályozza.
6. Megrendelő jogosult a tervezési munkát figyelemmel kísérni, bármely Félnek lehetőségében áll konzultációt kezdeményezni, Felek a másik Fél kezdeményezése alapján kötelesek a konzultációkon, tervbírálatokon részt venni, és az elkészült munkarészekkel kapcsolatban a továbbtervezés szempontjából lényeges írásban feltett kérdésekben 3 munkanapon belül állást foglalni. Felek ettől eltérő határidőben közös megegyezéssel eltérhetnek, különösen, ha a megválaszolandó kérdés komplexitása ezt igényli.
Vállalkozó hibás, vagy késedelmes teljesítését és az abból eredő szavatossági és egyéb igényeket a Megrendelő írásban köteles jelezni.
7. Megrendelő utasítási jogának gyakorlása: Vállalkozó köteles Megrendelő által adott valamennyi jelen szerződést érintő utasítását teljesíteni, eltekintve attól, ha ez jogszabály, hatósági rendelkezés megsértésére, avagy az élet és vagyonbiztonság (ideértve az adatvagyont is) veszélyeztetésére vezetne, mivel ilyen esetben jogszerűen megtagadhatja az Vállalkozó az utasítás teljesítését. Megrendelő vagy bármely nevében eljáró személy célszerűtlen és/vagy szakszerűtlen utasítására Vállalkozó köteles Megrendelő jelen szerződésben a fentiekben megnevezett kapcsolattartójának a figyelmét haladéktalanul írásban felhívni. Amennyiben felhívás ellenére is fenntartja Megrendelő az utasítást, úgy köteles azt végrehajtani, kivéve, ha az utasítás teljesítését jogszerűen megtagadhatja Vállalkozó. Ebben az esetben azonban a célszerűtlen/szakszerűtlen utasításból adódó minden következmény Megrendelőt terheli. Megrendelő utasításai nem terjedhetnek ki a Vállalkozó munkájának megszervezésére, a teljesítést nem tehetik terhesebbé Vállalkozó számára. 
8. Megrendelőtől Vállalkozó eredménykötelmi felelőssége okán nem elvárható, hogy Vállalkozó helyett az eredmény létrehozása kapcsán döntéseket hozzon. 
9. [bookmark: _Hlk54001789]A Vállalkozó a Ptk. 6:251. § (1) bekezdése értelmében a Szerződés alapján elkészült dokumentumokat (szerkeszthető formátumban is) átadja Megrendelő részére, azok tekintetében Megrendelő a rendelkezés jogát kiköti, ezért a Szerződéssel kapcsolatban rendelkezésre bocsátott, jogi oltalomban részesíthető bármely szellemi alkotás tekintetében azzal a továbbiakban szabadon rendelkezik. 
10. A Szerződés alapján elkészült dokumentumok tulajdonjoga, felhasználási és használati joga a Megrendelő általi átvétellel, és az adott feladatra vonatkozó vállalkozói díj (a továbbiakban: „Vállalkozói díj”) megfizetésével a Megrendelőre száll át. A Dokumentumok felett Megrendelő határozatlan idejű, területi korlátozás nélküli, kizárólagos és harmadik személynek átadható felhasználási, használati jogot, valamint tulajdonjogot szerez arra, hogy a Dokumentumok részét vagy egészét maga felhasználja, megvalósítsa vagy megvalósíttassa, átdolgozza, átdolgoztassa, többszörözze (beleértve a képfelvétellel való rögzítést, a számítógéppel vagy elektronikus adathordozóra történő másolást is), harmadik személlyel közölje, nyilvánosságra hozza, felhasználására másnak engedélyt adjon, a jelen pont szerinti felhasználási engedélyt másra átruházza. A Vállalkozói díj tartalmazza a felhasználási jog fentiek szerinti Megrendelőre történő átruházásának ellenértékét is.
11. Vállalkozó a Ptk. 6:251. § (4) bekezdése szerint szavatol azért, hogy az általa, a Szerződés teljesítése keretében elkészítendő vagy biztosítandó bármely szellemi alkotások esetében a szellemi alkotások használatára vonatkozó jognak a Szerződés V.10. pontjában írt rendelkezései szerinti engedélyezésére a Vállalkozó minden korlátozás nélkül jogosult. A Vállalkozó szavatolja, hogy a Szerződés teljesítése során az általa teljesítendő feladatok tekintetében a szükséges szerződéses szerzői jogok birtokában van, a Megrendelő Szerződés szerinti jogszerzését, illetve jogainak zavartalan gyakorlását harmadik személy joga nem akadályozza, illetve korlátozza.
12. A Vállalkozó az építési tevékenység ütemezésre (szakaszolásra) a kiviteli tervek részeként javaslatot tesz. 
13. Vállalkozó köteles a tervdokumentációk elkészítéséhez szükséges hatósági, szakhatósági és közműszolgáltatói, valamint egyéb szolgáltatókkal történő előzetes egyeztetések lefolytatására és az egyeztetések eredményeinek dokumentálására, illetve a szükséges (szak)hatósági hozzájárulások megszerzésére, melyekről vállalja a Megrendelő folyamatos tájékoztatását. Ennek keretében Vállalkozó a Megrendelő meghatalmazása alapján az engedélyezési tervdokumentációt beadja az engedélyező hatóság felé, illetve az esetlegesen felmerülő hiánypótlásokat benyújtja az előírt határidőn belül. Vállalkozó köteles elvégezni minden további tervezési (tervmódosítási) feladatot, melyek az engedélyezés során, szakhatósági előírások, vagy jogszabályváltozás miatt válnak szükségessé, függetlenül attól, hogy azok szerepeltek-e jelen Szerződés 1. sz. mellékletében szereplő dokumentumokban, ugyanakkor a szerződés sikeres megvalósításához elengedhetetlenek. Az engedélyezési eljárásokban esetlegesen fizetendő hatósági díjak, illetékek költségét Megrendelő viseli és fizeti meg.
14. Amennyiben valamely hatóság, szakhatóság, tervtanács, tervzsűri vagy egyéb véleményező szerv vagy személy a szükséges hozzájárulását, nyilatkozatát vagy engedélyét feltételekkel adja meg és a feltételek között Vállalkozói feladat is található, úgy annak teljesítése is a Vállalkozó feladatát képezi a jelen Szerződésben meghatározott, illetve a Megrendelő által megadott határidőre, külön térítés nélkül.
15. Adott esetben az építési engedély iránti kérelem elutasítása esetén, amennyiben az elutasítás Vállalkozó hibájából történt, Vállalkozó köteles az engedélyezési (majd ennek megfelelően a kiviteli) tervdokumentációt azonnal módosítani annak érdekében, hogy az engedély megadásra alkalmassá váljon, további díj felszámítása nélkül. Ugyanez érvényes arra az esetre is, amennyiben az engedélyezési eljárás során a hatóságok bármilyen további dokumentumot vagy módosítást kérnek.
16. Vállalkozó nem teljesít szerződésszerűen, ha az általa, illetve közreműködésével beszerzendő hatósági engedély, jóváhagyás, nyilatkozat, hozzájárulás az ő hibájából elmarad, vagy nem olyan tartalommal kerül kiadásra, amely a jelen Szerződésben meghatározott feladatok végrehajtása érdekében szükséges.
17. Felek a Szerződés tárgya vonatkozásában megállapodnak abban, hogy a teljesítés akkor teljes körű, ha a jelen Szerződés szerint ellátandó feladatok, illetve az ennek alapján létrejött eredmény valamennyi jogszabályi feltételnek, vonatkozó szabványnak és műszaki előírásnak megfelel, továbbá Vállalkozó ellátta a jelen Szerződésben, valamint a vonatkozó jogszabályokban, szabványokban és szakmai előírásokban meghatározott valamennyi feladatot, valamint rendelkezésre áll a kivitelezés teljes körű megvalósításához szükséges összes terv, engedély és hozzájárulás, valamint az építmény műszakilag kivitelezhető, a rendeltetésszerű használatra minden tekintetben alkalmas.
18. Vállalkozó köteles részt venni az előkészítés időszakában a kivitelezésre irányuló közbeszerzési eljárás előkészítésben, mely keretében köteles a kivitelezésre irányuló közbeszerzési eljárás keretében felmerülő (a tervekkel, tervdokumentációval, költségvetéssel és műszaki tartalommal kapcsolatos) kérdéseket a Megrendelővel leegyeztetett (különös tekintettel a jogszabályokban meghatározott) határidőn belül megválaszolni.
19. Vállalkozó köteles az 1. számú melléklet részét képező műszaki leírás és a Megrendelő igényei szerinti Vállalkozói művezetői feladatok ellátására. Vállalkozó a kivitelezés teljes időszakában ellátja a tervezői művezetési feladatokat.
20. Vállalkozó köteles a Szolgáltatást úgy megszervezni, hogy biztosítsa a Szolgáltatás határidőre történő befejezését az egyes részfeladatok esetében.
21. A Vállalkozó által bemutatott valamely szervezet vagy szakember bevonásától nem lehet eltekinteni olyan esetben, ha a szerződés sajátos tulajdonságait figyelembe véve az adott személy (szervezet) igénybevétele a közbeszerzési eljárásban az ajánlatok értékelésekor meghatározó körülménynek minősült. Ilyen esetben csak a jogutódlás olyan eseteiben változhat a bevont szervezet, ha az új szervezet az értékeléskor figyelembe vett minden releváns körülmény tekintetében az eljárásban bemutatott szervezet jogutódjának tekinthető. Az értékeléskor meghatározó szakember személye csak a Megrendelő hozzájárulásával és abban az esetben változhat, ha az értékeléskor figyelembe vett minden releváns körülmény tekintetében az értékelttel egyenértékű szakember kerül bemutatásra.
22. Vállalkozó köteles a teljesítés ideje alatt szükség szerint, de legalább heti rendszerességgel koordinációs megbeszéléseket összehívni vagy a Megrendelő által összehívott megbeszéléseken részt venni, amely megbeszélésekről Vállalkozó jegyzőkönyvet készít és azt Megrendelő kapcsolattartója által írásban jóváhagyatja. Vállalkozó köteles a jegyzőkönyvben foglaltakat a teljesítés során figyelembe venni és e szerint teljesíteni.
23. A koordinációs megbeszélésen Vállalkozónak ismertetnie kell az előrehaladását, a következő időszak fontosabb eseményeit, a közbenső megrendelői döntést igénylő kérdéseket és állásfoglalási igényeket.
24. Vállalkozó köteles a jelen szerződés teljesítésének teljes időtartama alatt tulajdonosi szerkezetét a Megrendelő számára megismerhetővé tenni. Vállalkozó – a megismerhetővé tételre vonatkozó kötelezettsége mellett – a jelen szerződés időtartama alatt írásban köteles tájékoztatni Megrendelőt minden, a tulajdonosi szerkezetében bekövetkezett változásról, a megváltozott és az új adatok, valamint a változás hatályának megjelölésével.
25. Felek megállapodnak abban, hogy Vállalkozó a tervdokumentációt a teljesítéskor hatályban lévő, a tervezésre vonatkozó előírások, szabványok, szabályzatok, hatályos jogszabályok, a Megrendelő tervezői diszpozíciójának megfelelően köteles elkészíteni. 
26. Vállalkozó akadályközlési kötelezettsége: Vállalkozó köteles Megrendelő kapcsolattartóját az ok feltüntetésével és a várható késedelem megjelölésével minden olyan körülményről haladéktalanul értesíteni, amely a szerződés tárgya szerinti tevékenység eredményességét, vagy kellő időre való elvégzését veszélyezteti (a továbbiakban: „akadályközlő levél”). Az akadályközlő levél a szerződés szerinti teljesítési határidőt nem módosítja, a Megrendelőnek a késedelmes teljesítésből eredő törvényes és szerződésen alapuló jogait nem érinti. A haladéktalan értesítés elmulasztásából eredő kárért Vállalkozó felelős, utólagosan nem hivatkozhat ebbéli tájékoztatási kötelezettsége megsértésére előnyök szerzése céljából, kötelezettsége, felelőssége kimentése érdekében.
27. Alvállalkozó bejelentése: A Kbt. 138. § (3) bekezdésének megfelelően a Vállalkozó a szerződés megkötésének időpontjában, majd - a később bevont alvállalkozók tekintetében - a szerződés teljesítésének időtartama alatt köteles előzetesen a Megrendelőnek valamennyi olyan alvállalkozót bejelenteni (a megnevezésen túl az elérhetőség, valamint a képviseletre jogosult megjelölésével), amely részt vesz a szerződés teljesítésében. Vállalkozó a szerződés teljesítésének időtartama alatt köteles az ajánlatkérőt tájékoztatni az alvállalkozók bejelentésben közölt adatainak változásáról. 
A Vállalkozó kijelenti, hogy a szerződés teljesítéséhez nem vesz igénybe a közbeszerzési eljárásban előírt kizáró okok hatálya alatt álló alvállalkozót.
Vállalkozó az általa igénybe vett alvállalkozókért, teljesítési segédekért úgy felel, mintha az adott teljesítést saját maga végezte volna.
A szerződés teljesítésében részt vevőkre értelemszerűen irányadó a Kbt. 138-139. §-a.
28. Vállalkozó a Kbt. 138. § (4) bekezdésében foglaltakra való tekintettel köteles a Kbt. 76. § (3) bekezdés b) pontja szerinti értékelésre bemutatott szakembereket a szerződés teljesítésébe bevonni:
a) Az eljárást megindító felhívás III.1.3) M.2.1. pontja szerinti alkalmassági követelményre („É”) bemutatott szakember neve és az alkalmassági minimumkövetelményen felüli, minimum 5000 m2 bruttó alapterületű épület engedélyezési és kivitelezési tervdokumentációjának tervezésében szerzett szakmai többlettapasztalata: … (név); többlettapasztalat: … db
b) Az eljárást megindító felhívás III.1.3) M.2.2 pontja szerinti alkalmassági követelményre („T”) bemutatott szakember neve és az alkalmassági minimumkövetelményen felüli szakmai többlettapasztalata: … (név); többlettapasztalat: … hónap
c) Az eljárást megindító felhívás III.1.3) M.2.3 pontja szerinti alkalmassági követelményre („G”) bemutatott szakember neve és az alkalmassági minimumkövetelményen felüli szakmai többlettapasztalata: … (név); többlettapasztalat: … hónap
d) Az eljárást megindító felhívás III.1.3) M.2.4 pontja szerinti alkalmassági követelményre („V”) bemutatott szakember neve és az alkalmassági minimumkövetelményen felüli szakmai többlettapasztalata: … (név); többlettapasztalat: … hónap
VI. A VÁLLALKOZÓI DÍJ
1. A tervezési feladatok vállalkozói díja átalányár, amely tartalmazza Vállalkozónak a jelen szerződés szerinti feladat végzése során felmerülő mindennemű költségét és egyéb kiadását, ezért Vállalkozó Megrendelővel szemben további költségigénnyel nem élhet.
Eladó a számláját a hatályos jogszabályoknak megfelelően elektronikus formában is kiállíthatja. Az elektronikus számlát az alábbi úton nyújthatja be:
e-mailben a … címre megküldve.
2. A hibátlan, hiánytalan teljesítés ellenértékét képező vállalkozói díj teljes összege: 
[bookmark: _Hlk82442856]Tervezési feladatok díja: …, - Ft + ÁFA. (szerződéskötéskor kitöltendő) Az ÁFA fizetése a mindenkor hatályos jogszabályi rendelkezések szerint történik. A tervezési költség az alábbiak szerint oszlik meg:
- Engedélyes terv díja: …, - Ft + ÁFA (szerződéskötéskor kitöltendő)
- Kiviteli terv díja: …, - Ft + ÁFA (szerződéskötéskor kitöltendő)
Tervezői művezetési feladatok díja (50 mérnöknapra vetítve): …, - Ft + ÁFA. [Ptk. 6:245. § (2) bekezdés szerinti tételes elszámolás alapján] (szerződéskötéskor kitöltendő) Az ÁFA fizetése a mindenkor hatályos jogszabályi rendelkezések szerint történik.
3. Megrendelő előleget nem fizet.
4. Vállalkozó az alábbiak szerint jogosult részszámla kiállítására:
1. részszámla: Településképi véleményezési eljáráshoz szükséges tervdokumentáció elkészítését követően. (Engedélyes terv vállalkozói díjának 20%-a)
2. részszámla: Építési engedélyezési tervdokumentáció építési engedélyre való benyújtását követően. (Engedélyes terv vállalkozói díjának 60%-a)
3. részszámla: Nem jogerős Építési engedély meglétét követően (Engedélyes terv vállalkozói díjának 20%-a)
4. részszámla: Kivitelezési tervdokumentáció (pallérterv szint) bírálati anyagának szállítását követően (Kiviteli terv vállalkozói díjának 20%-a).
5. részszámla: Teljes kivitelezési tervdokumentáció szállítását követően (Kiviteli terv vállalkozói díjának 80%-a)
Tervezői művezetési feladatok: A tervezői művezetési tevékenység elszámolására 3 havonta kerül sor a kivitelezés során megtartott helyszíni kooperációk jelenléti íve(i) alapján, a ténylegesen lehívott napok számának megfelelően, nyertes ajánlattevő ajánlatában 50 mérnökmunkanapra vetített díjának alapul vételével.
Egy mérnöknap (munkanap) alatt 4 és 8 óra időtartam közötti tényleges munkavégzést értenek a felek, melynek idejébe a megvalósítás helyszínére történő oda-, és elutazás nem számít bele. 
A tervezői művezetés elszámolásakor a 4 órát meg nem haladó munkavégzés fél mérnöknapként, a 4 órát meghaladó munkavégzés 1 mérnöknapként kerül elszámolásra.
5. Megrendelő a Kbt. 135. § (1) bekezdése alapján a teljesítés elismeréséről vagy az elismerés megtagadásáról legkésőbb a teljesítésről szóló írásbeli értesítés kézhezvételétől számított 10 (tíz) napon belül írásban nyilatkozik. Megrendelő részéről a teljesítésigazolás kiállítására jogosult: […] *szerződéskötéskor kitöltendő. Az egyéb személy által aláírt teljesítésigazolás, avagy egyéb dokumentum (pl. átadás-átvételi jegyzőkönyv) a teljesítésigazolást nem helyettesíti. A teljesítésigazolás egy példánya a számla melléklete. A teljesítésigazolás kiállítását követően állítható csak ki a számla.
6. A számla ellenértéke a Polgári törvénykönyvről szóló 2013. évi V. törvény 6:130. § (1)-(2) bekezdései szerint kerül kiegyenlítésre. A kifizetés átutalással történik, a kifizetés során az adózás rendjéről szóló 2017. évi CL. törvény rendelkezéseire figyelemmel kell eljárni. A számla fizetési határideje 30 nap.
7. Fizetési késedelem esetén Megrendelő a Ptk. 6:155. §-ában foglaltak szerinti késedelmi kamat, valamint a behajtási költségátalányról szóló 2016. évi IX. törvény 3. § (1) bekezdése szerinti összeg megfizetésére köteles.
VII. FELELŐSSÉGBIZTOSÍTÁS
1. Vállalkozó a 322/2015. (X.30.) Korm. rendelet 11. §-a alapján köteles legkésőbb a szerződéskötés időpontjára felelősségbiztosítási szerződést kötni vagy meglévő felelősségbiztosítását kiterjeszteni a Megrendelő által a Közbeszerzési Eljárás során előírt mértékű és terjedelmű felelősségbiztosításra.
2. A Közbeszerzési Eljárás során előírt felelősségbiztosítás mértéke, terjedelme: 200.000.000, - Ft/év, és legalább 50.000.000, - Ft/kár.
3. Vállalkozó kötelezettsége, hogy a szerződés teljes időtartama alatt rendelkezzen a felelősségbiztosítással.
4. A biztosítási szerződés vagy kötvény bemutatás a szerződéskötés feltétele. A felelősségbiztosítást a Vállalkozó a szerződés megszűnéséig köteles fenntartani, ennek elmulasztása a szerződésnek a Megrendelő általi azonnali megszüntetését vonhatja maga után.
VIII. A SZERZŐDÉS MEGERŐSÍTÉSE
1. Késedelmi kötbér: Vállalkozó kötbér fizetésére köteles, ha a teljesítési határidők tekintetében késedelembe esik olyan okból, amelyért felelős. A késedelmi kötbér mértéke: 0,5% naponta. A késedelemi kötbér alapja a késedelemmel érintett munkarész nettó ellenértéke (Engedélyes terv díja / Kiviteli terv díja), maximális mértéke 15 napi tétel. A késedelmes nap alatt naptári napot kell érteni.
Tervezői művezetés esetén a késedelemi kötbér alapja a Vállalkozó ajánlatában 50 mérnöknapra vetített díjának 1%-a/óra, maximum 15 órányi tétel.
2. Meghiúsulási kötbér: Azon lehetetlenülés esetén, mely olyan okból történik, amelyért Vállalkozó felelős, továbbá jelen szerződésnek az Vállalkozó szerződésszegésére alapított felmondása vagy attól való elállása esetében az Vállalkozó kötbérfizetési és kártérítési felelősséggel tartozik. A meghiúsulási kötbér mértéke: 15%. A meghiúsulási kötbér alapja a teljes nettó – tervezői művezetés nélküli - vállalkozói díj.
3. Amennyiben Vállalkozó a Megrendelő kötbérigényét kifogásolja, köteles ezt haladéktalanul, írásban megtenni. Felek megállapodnak abban, hogy Megrendelő jogosult az esedékessé vált, elismert kötbért a még ki nem egyenlített ellenértékből levonni, vagy értesítő levél útján érvényesíteni; valamint amennyiben Megrendelőnek a kötbér mértékét meghaladó kára keletkezik, azt jogosult Vállalkozó felé továbbhárítani. 
4. A meghiúsulási kötbér érvényesítése a teljesítés követelését kizárja, a késedelmi kötbér megfizetése nem mentesíti az Vállalkozót a teljesítés alól.
IX. SZAVATOSSÁG, JÓTÁLLÁS
1. Vállalkozó az általa szolgáltatott Tervek megfelelőségéért, azaz a Tervek hibájának mentességért, a Ptk. szerinti jog-és kellékszavatossággal tartozik. A Tervek hibája miatt a Megrendelő mindaddig jogosult a hibás teljesítésből eredő jogait a Vállalkozóval szemben érvényesíteni, amíg a terv alapján kivitelezett szolgáltatás (építmény) tervhibával összefüggő hibás teljesítése miatt jogok gyakorolhatók.
2. Tervező kijelenti, hogy a jelen Szerződés 1. pontjában meghatározott tárgyra vonatkozóan érvényes tervezési jogosultsággal rendelkezik és szavatosságot vállal azért, hogy az általa a jelen szerződés alapján elkészített és átadott valamennyi szellemi alkotás kapcsán harmadik személynek nem áll fenn semmilyen olyan joga, amely az adott szellemi alkotással kapcsolatos megrendelői jogszerzést, a szellemi alkotások Megrendelő általi, a jelen szerződés szerinti felhasználását akadályozza, költségesebbé teszi, korlátozza vagy kizárja. A Tervező szavatol azért, hogy valamennyi, a jelen szerződés teljesítésében alkalmazottként vagy alvállalkozóként közreműködő személlyel olyan megállapodást hoz létre, amelynek eredményeképpen a Megrendelő a jelen szerződés alapján készített valamennyi szellemi alkotás felhasználási jogát közvetlenül a Tervezőtől szerzi meg a jelen szerződés alapján, függetlenül attól, hogy az adott szellemi alkotást eredetileg mely szerző hozta létre. Amennyiben a Tervező jelen vállalását bármely okból nem teljesíti, az ebből eredő károkért, vagy a Megrendelővel szemben harmadik személyek által a szellemi alkotások felhasználásával kapcsolatban támasztott követelésekért közvetlenül felel.
X. BIZTOSÍTÉK 
Teljesítési biztosíték nyújtása: 
1. Vállalkozó a szerződés teljesítésének elmaradásával kapcsolatos igényekre biztosíték nyújtására köteles. A biztosíték mértéke a teljes nettó - tervezői művezetés nélküli - vállalkozói díj 5%-ának megfelelő összeg. Vállalkozó a biztosítékot szerződés hatályba lépésekor nyújtja, a szerződés teljesítését követő 15 napig terjedő időtartamra (futamidő).
2. Amennyiben a fentiek szerinti futamidő lejártát megelőzően megtörténik a teljesítés igazolása a Megrendelő részéről, úgy a teljesítési biztosíték felszabadításra kerül.
3. Tekintve, hogy a szerződés teljes időtartama az ahhoz kapcsolódó építési beruházás pontos időszükséglete ismeretének hiányában előre nem határozható meg, Felek megállapodnak, hogy a Vállalkozó a teljesítési biztosítékot a szerződés hatályba lépésétől számított 2 év + 15 napig terjedő időtartamra nyújtja.
A teljesítési határidő módosulása, illetve amennyiben a teljesítés időtartama a fentiek szerinti minimum 2 éves időtartamot meghaladja, Vállalkozó köteles a biztosíték meghosszabbítását annak lejártát megelőzően legalább 15 naptári nappal igazolni Megrendelő felé.
4. A teljesítési biztosíték nyújtására vagy meghosszabbítására megállapított határidő elmulasztása esetén Megrendelő 3 naptári napos póthatáridőt tűz, melynek eredménytelen eltelte esetén jogosult a szerződéstől elállni vagy azt felmondani.
5. A biztosítékot Vállalkozó - választása szerint - az alábbi biztosíték nyújtási formában nyújtja:
(i) óvadékként, a pénzösszegnek Megrendelő …-…-… *szerződéskötéskor kitöltendő számú fizetési számlájára történő befizetéssel, átutalással, vagy 
(ii) bank vagy biztosító által vállalt garanciával, vagy 
(iii) banki készfizető kezesség biztosításával vagy biztosítási szerződés alapján kiállított - készfizető kezességvállalást tartalmazó - kötelezvénnyel.
A bankgarancia nyilatkozatnak feltétlen és visszavonhatatlan fizetésre vonatkozó kötelezettségvállalást kell tartalmaznia az alapjogviszony vizsgálata nélküli fizetési kötelezettségre, az alábbi minimális tartalommal: 
· pontos hivatkozás a jelen szerződésre,
· a biztosíték Vállalkozó teljesítési kötelezettségei biztosítékául szolgál,
· a Megrendelő, mint Kedvezményezett/Jogosult megjelölése,
· a vállalt fizetési összeg, 
· a bankgarancia érvényességi ideje,
· nyilatkozat, hogy a bankgarancia feltétel nélküli és visszavonhatatlan,
· nyilatkozat, mely szerint a Kedvezményezett első igénybejelentésére kifogás és vita nélkül a vállalt fizetési összeghatáráig bármilyen összeget, vagy összegeket az igénybejelentéstől számított 5 banki munkanapon belül kifizetnek a Kedvezményezettnek anélkül, hogy a követelés alapját vagy indokát bizonyítania kelljen.
A garancia feltételen jellege azt jelenti, hogy a garantőr fizetési kötelezettsége önmagában a jogosult lehívásának kézhezvételétől függ. A lehívásnak nem kell tartalmaznia a szerződésszegés okát, a lehívásnak nem feltétele a lehívás igénybevételét alátámasztó dokumentum (pl. bírósági ítélet) csatolása. A banki készfizető kezesség és a biztosítási szerződés alapján kiállított – készfizető kezességvállalást tartalmazó – kötelezvénynek a biztosíték jellegéből adódóan ugyancsak tartalmaznia kell a fentieket. A biztosíték kapcsán a Kbt. 134. § (8) bekezdése irányadó.
XI. A SZERZŐDÉS MÓDOSÍTÁSA
1. Jelen szerződésben szabályozottakat csak írásban (papír alapú dokumentum), a Felek cégszerű aláírásával lehet módosítani. Szóban, ráutaló magatartással vagy írásban, de a szerződést aláíró képviselő személyektől eltérő beosztással rendelkező személyek által tett jognyilatkozat a szerződés módosítására nem alkalmas.
2. Jelen szerződést a Kbt. előírásainak megfelelően (Kbt. 141. §), a Közbeszerzési Eljárás alapján megkötött szerződések módosítására vonatkozó szabályok betartásával lehet módosítani.
3. Vállalkozó kijelenti, hogy tudomással bír a szerződésmódosítás jogszerűségének Közbeszerzési Hatóság által végzett, 308/2015. (X.27.) Korm. rendelet szerinti ellenőrzéséről.
XII. SZERZŐDÉS MEGSZÜNTETÉSE
I. Megrendelő jogosult Vállalkozó súlyos szerződésszegése esetén – írásbeli nyilatkozatában megjelölt felmondási idővel vagy akár azonnali hatállyal – a szerződést felmondani vagy attól elállni akár részlegesen is. Erre szolgáló oknak minősül, ha: 
· Vállalkozó bármilyen módon megtéveszti a Megrendelőt, vagy valótlan adatot szolgáltat és ez közvetlen vagy közvetett módon súlyosan káros hatással lehet a lényeges szerződéses kötelezettségek teljesítésére;
· ha a késedelemi kötbér mértéke eléri a maximumát;
· Vállalkozó a teljesítést jogos ok nélkül megtagadja;
· Vállalkozó a felelősségbiztosítását az előírt mértékben és terjedelemben nem tartja fenn a Szerződés teljes időtartama alatt;
· Vállalkozó a jelen szerződésen alapuló kötelezettségeit olyan jelentős mértékben megszegte, hogy ennek következtében Megrendelőnek a további teljesítés nem áll érdekében;
· Vállalkozó felfüggeszti a kifizetéseit, ellene jogerősen felszámolási eljárást rendelnek el, Vállalkozó legfőbb szerve a társaság végelszámolásáról határoz;
· jogszabályon alapuló felmondási vagy elállási okok fennállnak [pl. Kbt. 143. § (2) - (3) bekezdései]
2. Megrendelő a Kbt. 143. § (1) bekezdés a)-c) pontjaiban fennálló feltételek esetén jogosult a szerződést felmondani, illetve a szerződéstől elállni a Ptk. 6:140. §-ban foglaltak szerint.
3. A felmondási idő – amennyiben a felmondás nem azonnali hatályú – kezdő időpontja az erről szóló értesítés kézhezvételének napja, legrövidebb időtartama pedig 15 nap, vagy a Kbt. 143. § (3) bekezdésében megjelölt esetekben azon időtartam, mely lehetővé teszi, hogy a Megrendelő a szerződéssel érintett feladata ellátásáról gondoskodni tudjon. Felek rögzítik, hogy az adott Fél a felmondást, elállást közlő levélben köteles megjelölni, hogy azonnali hatállyal vagy felmondási idő közbeiktatásával kívánja a szerződést megszüntetni. A szerződés felmondása, vagy az attól való elállási jog gyakorlása csak írásban érvényes.
XIII. VEGYES RENDELKEZÉSEK
a) Titoktartás: Amennyiben a jelen szerződés eltérően nem rendelkezik, a felek titoktartási kötelezettséggel tartoznak a szerződéssel kapcsolatban tudomásukra jutott valamennyi információ, megoldás, adat és dokumentum vonatkozásában a szerződés időtartama alatt és annak teljesítése után. Amennyiben a másik fél nem adja előzetes írásbeli hozzájárulását – jogszabályban előírt kötelezettség kivételével – a felek nem közölhetnek a szerződéssel kapcsolatos, a fentiek szerinti információt harmadik személlyel ill. nem hozhatják azokat nyilvánosságra. A Vállalkozó a szerződés keretein kívül nem használhatja fel a szerződés teljesítése céljából készített Megrendelő specifikus anyagokat. Felek a jelen pont szerinti kötelezettségekről kötelesek megfelelő tájékoztatást adni érintett alkalmazottaik, megbízottjaik és alvállalkozóik részére.
Vállalkozó szavatolja és teljes körű kártérítési felelősséget vállal azért, hogy az ilyen módon tudomására jutott, illetve birtokába került információkat a Megrendelő előzetes és kifejezett írásbeli hozzájárulása nélkül semmilyen módon nem adja át, és nem közli illetéktelen személlyel, nem hozza nyilvánosságra, hozzáférhetővé nem teszi.
 
Vállalkozó kifejezetten tudomásul veszi, hogy a titoktartási kötelezettség és megsértésének következményei őt időbeli és földrajzi korlátozás nélkül terhelik. 
 
Jelen titoktartási kötelezettség nem terjed ki azon Információra, amely  
· nem a jelen titoktartási nyilatkozatban vállalt kötelezettségek megszegésével már jogszerűen nyilvánosságra került vagy kerül;  
· jelen nyilatkozat aláírásának napján már jogszerűen a birtokába került;  
· hatóság, bíróság vagy más felhatalmazott szerv részére történő közlésére az alkalmazandó jogszabályi rendelkezések alapján köteles.  

b) A felek tudomásul veszik, hogy a jelen szerződés - a Kbt. szerinti esetleges korlátozásokkal - nyilvános, tartalma közérdekű adatnak minősül, így kiadása harmadik személy részére nem tagadható meg.
c) A szerződés teljesítésében részt vevőkre vonatkozó szabályok megsértése: Ha a szerződés teljesítésében részt vevőkre vonatkozó szabályok [Kbt. 138. § - 140. §] Vállalkozó általi be nem tartása okán a Megrendelőt hátrány éri – ide értve a bírságot, elvonást, visszafizetést), úgy a teljes vagyoni hátrányt kárként köteles megtéríteni az Vállalkozó.
d) A közpénzekkel való felelős gazdálkodás elvének érvényesítése a szerződés teljesítése során: Felek rögzítik, hogy a Megrendelőt a Kbt. 142. §-ban foglaltak kapcsán ellenőrzési kötelezettség terheli, továbbá köteles az ezen jogszabályi rendelkezés teljesítéséhez szükséges adatokat kezelni, a Kbt. 142. § (5) és (6) bekezdései szerinti bejelentés kapcsán a Közbeszerzési Hatóság részére adatokat továbbítani. Vállalkozó a fentieket tudomásul veszi.
e) A nyertes ajánlat: Felek rögzítik, hogy a szerződésnek jogi értelemben véve akkor is részét képezik a nyertes ajánlat azon elemei, melyek értékelésre kerülnek, ha maga a nyertes ajánlat ténylegesen nem került csatolásra a szerződéshez.  A nyertes ajánlat értékelésre kerülő elemei szerződéses kötelezettséget képeznek.
f) Szerződéses iratok: Figyelemmel a Megrendelő Kbt. alapján fennálló iratmegőrzési kötelezettségére, a Közbeszerzési Eljárás iratai ténylegesen (fizikai formában) nem kerülnek csatolásra jelen szerződéshez.
g) A fizikai csatolás hiánya nem képezi jogi akadályát annak, hogy a végleges feltételeket jelen szerződéssel együtt alkalmazzák Felek.
h) Alvállalkozók: Vállalkozó alvállalkozó igénybevételére a Kbt. 138. §-nak megfelelően jogosult. Vállalkozó köteles jelen szerződés teljesítésével összefüggésben valamennyi alvállalkozója, teljesítési segédje igénybevételére vonatkozó szerződésében kikötni, hogy az alvállalkozó tevékenységének ellenőrzésére a Megrendelő is jogosult. Vállalkozó felelős az alkalmazottainak, alvállalkozóinak, teljesítési segédeinek magatartásáért, tevékenységéért.
i) Közlések hatályosulása: Minden követelést, lemondást, bejelentést vagy a jelen szerződés által megkívánt, vagy megengedett más értesítést írásban kell elküldeni és azt az alábbiak szerint kell közöltnek tekinteni:
- személyesen és átvételi igazolás ellenében történő átadás esetén az átadás időpontjában,
- ajánlott küldeményként vagy gyorsposta, illetve más futárszolgálat útján történő kézbesítés esetén a kézbesítés időpontjában,
- faxüzenet formájában az elküldést követő munkanapon (faxigazolás megérkezése esetén),
- e-mail formájában az e-mail elküldését követő munkanapon (e-mail elolvasásáról szóló visszaigazoló e-mail esetén).
Kapcsolattartók:
Megrendelő részéről:
Név és beosztás: …
Telefonszám: …
E-mail: …
*a szerződéskötéskor kitöltendő
Vállalkozó részéről:
Név és beosztás: …
Telefonszám: …
E-mail: …
*a szerződéskötéskor kitöltendő
j) Átláthatósági nyilatkozat: Vállalkozó az államháztartási törvény végrehajtásáról szóló 368/2011. (XII. 31.) Korm. rendelet 50. § (1a) bekezdésében foglaltakkal összhangban, a jelen szerződés aláírásával nyilatkozik arról is, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja értelmében átlátható szervezetnek minősül. Vállalkozó a nyilatkozatban foglaltak változása esetén arról haladéktalanul köteles a Megrendelőt tájékoztatni. A valótlan tartalmú nyilatkozat alapján kötött visszterhes szerződést a Megrendelő felmondja vagy - ha a szerződés teljesítésére még nem került sor - a szerződéstől eláll.
k) Felek rögzítik, hogy amennyiben a Szerződés bármely kikötése bíróság rendelkezése, vagy jogszabály / jogszabályváltozás alapján érvénytelennek bizonyulna, úgy az a Szerződés egyéb rendelkezéseinek érvényességét nem érinti. Felek az érvénytelenség miatt kiesett rendelkezést az annak tartalmához lehető legközelebb álló érvényes rendelkezéssel pótolják.
l) Felek rögzítik, hogy a Szerződésből fakadó jogvitáikat elsődlegesen békés úton kötelesek rendezni, és csak ennek eredménytelensége esetén fordulhatnak bírósághoz, jelen jogügylet vonatkozásában a Felek alávetik magukat pertárgy értéktől függően a Megrendelő székhelye szerinti kizárólagos illetékességnek.
m) A Szerződésben nem szabályozott kérdésekben és a szerződéses rendelkezések értelmezésében a Kbt., a Ptk. rendelkezései, valamint a hatályos magyar jogszabályok az irányadóak.

Jelen szerződést a Felek elolvasták, azt közösen értelmezték, és saját elhatározásukból, minden befolyástól mentesen, mint ügyleti akaratukkal mindenben megegyezőt, a képviselet szabályainak megtartásával tanúk jelenlétében saját kezűleg aláírták. A szerződés [5] eredeti példányban készült, melyből [4] példány Megrendelőt, [1] példány Vállalkozót illet.



	Megrendelő
	
	Vállalkozó

	[…], 202... […] hó […]. napján
	
	[…], 202... […] hó […]. napján



Mellékletek:
1. számú: Műszaki leírás
2. számú: A felelősségbiztosítási kötvény másolata
3. számú: a Kbt. 136. § (2) bekezdés szerinti meghatalmazás[footnoteRef:1] [1:  Külföldi adóilletőségű nyertes ajánlattevő esetében szükséges csak] 

4. számú melléklet: Teljesítési biztosíték rendelkezésre bocsátásával kapcsolatos dokumentum

